Kl. 19.37 tirsdag aften får Nordjyllands Politi en melding fra en borger, der har observeret en meget slingrende VW transporter på motorvejen i nordgående retning før tunnelen. En patrujebil får standet bilisten ved afkørslen til Hals. Det viser sig, at bilen er ført af en mand med polsk statsborgerskab og med en meget høj promille. - Vi har anholdt manden. Han havde to polske kammerater i bilen. Nu skal vi have udtaget en blodprøve, og så kan det være, at det ender med en straksdom, siger vagtchef fra Nordjyllands Politi, Karsten Kristensen.

Opsummering:
Polsk spritbilist stoppet på motorvejen tirsdag aften.